CELEX: 62012TN0188
Language: lv
Date: 2012-04-30 00:00:00
Title: Lieta T-188/12: Prasība, kas celta 2012. gada 30. aprīlī — Breyer /Komisija

30.6.2012   
            
            
               LV
            
            
               Eiropas Savienības Oficiālais Vēstnesis
            
            
               C 194/24
            
         Prasība, kas celta 2012. gada 30. aprīlī — Breyer/Komisija
   (Lieta T-188/12)
   2012/C 194/41
   Tiesvedības valoda — vācu
   
      Lietas dalībnieki
   
   
      Prasītājs: Patrick Breyer (Wald-Michelbach, Vācija) (pārstāvis — M. Starostik, Rechtsanwalt)
   
      Atbildētāja: Eiropas Komisija
   
      Prasītāja prasījumi:
   
   
               —
            
            
               atcelt Komisijas 2012. gada 16. marta lēmumu par Ares(2012)313186;
            
         
               —
            
            
               atcelt Komisijas 2012. gada 3. aprīļa lēmumu par Ares(2012)399467 tiktāl, ciktāl nav piešķirta piekļuve Austrijas Republikas apsvērumiem lietā C-189/09;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības atcelt Komisijas 2012. gada 16. marta lēmumu pamatošanai prasītājs izvirza divus pamatus.
   
               1)
            
            
               Ar pirmo pamatu tiek apgalvots, ka ir nav pareizi piemērots Regulas (EK) Nr. 1049/2001 (1) 4. panta 2. punkta otrais ievilkums (juridisko atzinumu aizsardzība):
               
                           —
                        
                        
                           prasītājs uzskata, ka juridisko atzinumu aizsardzībai nekaitētu Komisijas juridiskā dienesta juridiskā atzinuma Ares(2010)828204, kurā ir iztirzāts jautājums par to, vai Direktīva 2006/24/EK (2) var tikt grozīta tādējādi, lai Eiropas Savienības dalībvalstīm ļautu izvēlēties, vai tās bez pieņēmuma un iemesla saglabā visu pilsoņu telekomunikāciju datus iespējamai izmantošanai nākotnē, publiskošana;
                        
                     
                           —
                        
                        
                           katrā ziņā sabiedriskās intereses esot pārākas pār atzinuma uzzināšanas interesēm.
                        
                     
         
               2)
            
            
               Ar otro pamatu tiek apgalvots, ka nav pareizi piemērota Regulas Nr. 1049/2001 4. panta 3. punkta pirmā daļa (lēmumu pieņemšanas procesa aizsardzība):
               
                           —
                        
                        
                           prasītājs uzskata, ka iepriekš minēto Komisijas dienestu juridisko atzinumu publiskošana nekaitētu Komisijas lēmumu pieņemšanas procesa aizsardzībai;
                        
                     
                           —
                        
                        
                           katrā ziņā sabiedriskās intereses esot pārākas pār atzinuma uzzināšanas interesēm.
                        
                     
         Prasības pamatojumā prasītājs attiecībā uz Komisijas 2012. gada 3. aprīļa lēmumu apgalvo, ka nav pareizi ticis piemērots Regulas Nr. 1049/2001 2. panta 3. punkts. Šai sakarā prasītājs apgalvo, ka dalībvalsts (šajā gadījumā — Austrijas) procesuālie raksti, kas iesniegti Eiropas Tiesai (šajā gadījumā — lietā C-189/09) un kuru kopijas Komisija bija saņēmusi kā lietas dalībniece, pretēji Komisijas uzskatam ietilpst Regulas Nr. 1049/2001 piemērošanas jomā.
   
      (1)  Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV L 145, 43. lpp.).
   
      (2)  Eiropas Parlamenta un Padomes 2006. gada 15. marta Direktīva 2006/24/EK par tādu datu saglabāšanu, kurus iegūst vai apstrādā saistībā ar publiski pieejamu elektronisko komunikāciju pakalpojumu sniegšanu vai publiski pieejamu komunikāciju tīklu nodrošināšanu, un par grozījumiem Direktīvā 2002/58/EK (OV L 105, 54. lpp.).